

**ΙΑΤΡΙΚΟΣ ΣΥΛΛΟΓΟΣ ΠΥΡΓΟΥ-ΟΛΥΜΠΙΑΣ**

**ΓΡΗΓΟΡΙΟΥ Ε΄1 - ΠΥΡΓΟΣ 27100**  Πύργος 14-05-2014

**ΤΗΛ: 2621 0 22311 - ΦΑΞ: 2621 0 20044** Α.Π.: 510

**e-mail: ispo@otenet.gr**

**site: www.ispyrgou.gr**

**ΑΝΑΚΟΙΝΩΣΗ-ΕΝΗΜΕΡΩΣΗ**

Είναι ανάγκη να επισημάνουμε ότι, την ίδια χρονική περίοδο που στο Γενικό Νοσοκομείο του Πύργου τα πολλά κενά σε ειδικευμένους αλλά κυρίως σε ειδικευόμε- νους Ιατρούς κάνουν τις εφημερίες να είναι δύσκολες χωρίς τον απαιτούμενο αριθμό ιατρικού προσωπικού, με αποτέλεσμα κάποιες ημέρες του μήνα αρκετές βασικές Κλινικές να μην εφημερεύουν, με τις αντίστοιχες επιπτώσεις στην υγεία των πολιτών και την ίδια χρονική περίοδο που η δημόσια πρωτοβάθμια περίθαλψη για όλους τους πολίτες είναι σε πλήρη ανεπάρκεια και που οι συμβάσεις με τα περισσότερα ιδιωτικά εργαστηριακά και κλινικοεργαστηριακά ιατρεία είναι ακόμη στον αέρα, ο κος Υπουργός Υγείας ενώ επισκέπτεται το Νομό μας, πιθανώς για πρώτη φορά, δεν θεωρεί αναγκαίο να περάσει από το μεγαλύτερο και βασικότερο Νοσοκομείο του Νομού στο Πύργο, που σηκώνει το μεγαλύτερο βάρος της αντιμετώπισης των δευτεροβάθμιων περιστατικών υγείας, ούτε να συναντηθεί ή να το επιδιώξει, με τους κατά νόμο θεσμικούς του συμβούλους που είναι ο Ιατρικός Σύλλογος Πύργου-Ολυμπίας, για να έχει μια σωστή και τεκμηριωμένη ενημέρωση.

Το σημειώνουμε σαν μια ακόμη άστοχη και σε λάθος κατεύθυνση κίνηση του νυν Υπουργού Υγείας.

Ο Πρόεδρος Ο Γεν. Γραμματέας

Νίκος Γαλανόπουλος Ιωάννης Δάρας